Diari Oficial de la Generalitat Valenciana


Sumari del DOGV 3648, del 20-12-1999 (1999/9923)

Informació pública del projecte d'urbanització del polígon BOE-1 del pla parcial de platges d'Almarda.
------------------------------------------------------------------------------------------------------

### Dades del document

Número de DOGV
:   3648

Data del DOGV
:   20-12-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/9923


Organisme emissor
:   Ajuntament de Sagunt

Tipus de document
:   Anunci

Informació pública del projecte d'urbanització del polígon BOE-1 del pla parcial de platges d'Almarda .[1999/S9923]
  
Per la present, us signifiquem, que amb data 3 de novembre de 1999, l'alcalde president, d'acord amb les atribucions que li confereix la legislació vigent, ha dictat la següent resolució d'Alcaldia:
  
«Vist que mitjançant l'acord de la Comissió de Govern de data 3 de setembre de 1999, es procedia a adjudicar al senyor Antonio Gil Estellés, l'encàrrec de redacció del projecte d'urbanització del polígon BOE-1, del pla parcial de platges d'Almarda de Sagunt.
  
Vist que en data 16 de juny de 1998, es presenta el projecte d'urbanització del polígon BOE-1 del pla parcial de platges, redactat pel senyor Antonio Gil Estellés, amb un pressupost per a coneixement de l'administració de 19.857.732 pessetes.
  
Vist que mitjançant acord de la Comissió de Govern de data 1 de març de 1994, es va acordar la subrogació en l'adjudicació de la redacció de projecte d'urbanització, apartat electrificació al senyor Andrés Llopis Juesas.
  
Vist que els Serveis Tècnics Municipals del Departament de Projectes i Obres han informat de l'esmentat projecte en data 26 de juny de 1998, amb les següents observacions:
  
No es justifica l'existència de l'explanada tipus E-2, per la qual cosa per a l'inici de les obres s'hauran de fer els oportuns assajos per a verificar aquest supòsit de partida.
  
La còpia facilitada manca de visat col·legial.
  
Vist que en data 26 de juny de 1998, el tècnic del cicle d'aigua informa de la part d'obres de proveïment d'aigües i clavegueram, si bé es considera que per part del tècnic redactor s'hauran de lliurar còpies del projecte visades pel Col·legi Oficial d'Arquitectes.
  
Vist que en data 13 de juliol de 1998, l'enginyer tècnic industrial, s'informen els projectes tècnics referents a instal·lacions d'enllumenat públic redactats pels enginyers tècnics industrials el senyor Arcadio Andrés Llopis Jueces i el senyor Francisco Ramón Civera Navarré, amb les modificacions de 18 de setembre de 1997, es consideren que amb caràcter general reuneixen les condicions acceptables en allò referent a les instal·lacions d'enllumenat públic.
  
D'acord amb el que disposa l'article 53, en concordança amb l'article 46.3 de la Llei 6/1994 de 15 de novembre Reguladora de l'Activitat Urbanística de la Generalitat Valenciana, se sotmet el projecte d'urbanització a informació pública, mitjançant edicte publicat en un diari d'informació general editat a la Comunitat Valenciana i ?posterior o simultàniament- en el Diari Oficial de la Generalitat Valenciana. No és preceptiva la notificació formal i individual als propietaris afectats, però, abans de la publicació de l'edicte, s'haurà de remetre avís amb el contingut al domicili fiscal de qui consten en el cadastre com a titulars de drets afectats per l'actuació proposada. El termini d'informació pública serà de 20 dies hàbils comptadors a partir de l'endemà de la publicació d'aquest anunci en el Diari Oficial de la Generalitat Valenciana. (Aquesta documentació es troba depositada a l'Ajuntament de Sagunt, Departament d'Urbanisme).
  
Qualsevol interessat podrà comparèixer a l'Ajuntament de Sagunt, i consultar la documentació que integra el projecte d'urbanització, i també formular, si s'escau, al·legacions, dins del termini indicat en el paràgraf anterior i en els termes que estableix el punt 4 de l'article 46 d'aquest text legal.
  
Per tant, resolc:
  
Primer
  
Sotmetre a tràmit d'informació pública, en la forma, termes i terminis, especificats anteriorment, el projecte d'urbanització de la unitat d'actuació BOE-1 (polígon BOE-19 del pla parcial de platges d'Almarda, redactat per l'arquitecte el senyor Antonio Gil Estellés, en data juny de 1998, amb un pressupost per a coneixement de l'administració de 39.469.130 pessetes, i també els projectes elèctrics redactats pels enginyers tècnics industrials el senyor Arcadio Andrés Llopis Juesas i el senyor Francisco Ramón Civera Navarré.
  
Segon
  
Remetre avís al domicili fiscal de qui conste en el cadastre com a titulars de drets afectats per l'actuació proposada.
  
La qual cosa es fa pública, perquè se'n prenga coneixement i d'acord amb el que disposa l'article 53, en concordança amb l'article 46.3 de la Llei 6/1994, de 15 de novembre, Reguladora de l'Activitat Urbanística de la Generalitat Valenciana.
  
El termini d'informació pública serà de 20 dies hàbils comptadors a partir de l'endemà de la publicació d'aquest anunci en el Diari Oficial de la Generalitat Valenciana. (Aquesta documentació es troba depositada en l'Ajuntament de Sagunt, Departament d'Urbanisme).